
CONSILIUL LOCAL AL MUNICIPIULUI TIMIȘOARA

,,În slujba oamenilor”



Nr.6638/21.05.2018

RAPORT DE SPECIALITATE
privind modificarea și aprobarea Organigramei, Statului de Funcții și Regulamentului de organizare şi funcționare ale Direcția de Asistență Socială a Municipiului Timișoara, precum şi aprobarea regulamentelor de organizare și funcționare ale serviciilor sociale furnizate

	Prin H.C.L.M.T. nr.218/27.06.2017 s-a înființat Direcția de Asistență Socială a Municipiului Timișoara și s-a aprobarea Organigrama și Statul de funcţii pentru aceasta.
Prin H.C.L.M.T. nr.388/17.10.2017 s-a modificat şi aprobat Organigrama, Statul de Funcţii şi Regulamentul de organizare şi funcţionare ale Direcţiei de Asistenţă Socială a Municipiului Timişoara, precum şi s-a aprobat regulamentele de organizare şi funcţionare ale serviciilor sociale furnizate.
Prin H.G. nr.797/2017 pentru aprobarea regulamentelor cadru de organizare și funcționare ale serviciilor publice de Asistență socială și a structurii orientative de personal, la art.6 alin.(1) se prevede:” ..au obligația adoptării hotărârilor consiliului local/consiliului județean/consiliului local al sectoarelor municipiului București/Consiliului General al Municipiului București pentru conformare cu prevederile art. 41 și art. 113-116 din Legea nr. 292/2011, cu modificările și completările ulterioare, și adoptarea regulamentelor de organizare și funcționare ale serviciilor publice de asistență socială în baza regulamentelor- cadru prevăzute de prezenta hotărâre.”
Având în vedere complexitatea, diversitatea și noile responsabilități atribuite Direcției de Asistență Socială a Municipiului Timișoara în conformitate cu H.G. nr.797/2017, motivăm necesitatea modificării și aprobării organigramei, statului de funcții, și a Regulamentului de Organizare și Funcționare, precum și, aprobarea regulamentelor de organizare și funcționare ale serviciilor sociale furnizate. În H.G. nr.797/2017 la art.4 alin.(3) este prevăzut: 
”Art.4. (3) La structura de personal prevăzută la alin. (2) se adaugă, după caz, un responsabil de caz la 50 de cazuri pentru copiii pentru care se află în implementare un plan de servicii, un manager de caz la 100 de asistenți personali, un manager de caz la 50 de persoane adulte cu dizabilități aflate în familie, cu planul individual de servicii în implementare, precum și cu măsurile luate în legătură cu adultul cu handicap, un manager de caz la 50 de persoane vârstnice pentru care este în implementare un plan individualizat de asistență și îngrijire, precum și un responsabil de caz la 300 de persoane îndreptățite la beneficii de asistență socială acordate pe baza testării veniturilor.
Având în vedere avizul nr.25035/2018 al AgențieiNaționale a Funcționarilor Publici;

I. Avănd în vedere cele menționate Organigrama și Statul de Funcții ale Direcției de Asistență Socială a Municipiului Timișoara se vor modifica, prin suplimentarea numărului total de posturi cu 70 dintre care 6 posturi funcții publice și 64 posturi contractuale, cu mențiunea că sunt deservite  750 posturi de asistenți personali reprezentați în Organigramă dar care nu se regăsesc în Statul de Funcții.

1. Introducerea în Organigrama Direcției de Asistență Socială a Municipiului Timișoara ca și organ de conducere alături de Directorul General a Colegiului director conform prevederilor H.G. nr.797/2017 , Anexa 2, art.12.
2. Înființarea unui post de Directorului general adjunct post contractual de conducere, pentru coordonarea activitățiilor de specialitate: Complex de Servicii Pentru Copii "Sf. Nicolae", Centrul de Recuperare Pentru Copii Cu Dizabilitaţi "Podul Lung", Complex de Servicii Pentru Persoane Adulte Cu Dizabilitati, Centrul de Asistenţă Şi Recuperare Pentru Persoane Aflate In Dificultate, Complex de Servicii Pentru Persoane Varstnice "Sf.Arh. Mihail Si Gavril, Centrul de Socializare și Petrecerea Timpului Liber Clubul Pensionarilor, Căminul Pentru Persoane Vârstnice Ïnocenţiu M. Klein", Complex de Servicii "Sf. Francisc", Centrul de Incluziune Sociala și Relatia cu Minoritatile, Centrul de Suport Pentru Situații De Urgență/Criză.
3. Se reorganizează activitatea Directorului General Adjunct  - funcție publică în sensul că va coordona activitățile de achiziții publice, contabilitate, buget, finanțe, beneficii sociale țși administrative. Solicităm modificarea menționată datorită următoarelor: gestionarea unui buget anual de 92.191.930 lei, acordarea de beneficii sociale în valoare de 221.000 lei și salarii către asistenții personali și indemnizații în valoare de 51.320.530, respectiv gestionarea unui patrimoniu în valoare de 4.162.082 lei.
4. Înființarea Centrului de Zi pentru Copiii Străzii în cadrul Complexului de Servicii pentru Copii ”Sf. Nicolae”, cu un număr – 4 posturi contractuale de execuție(2 posturi educatori, un post asistent medical și un post asistent social) - tip serviciu social: centre de zi copii: Copii în familie, copii separați sau în risc de separare de părinți, cod Nomenclator 8891 CZ-C-V. Noua atribuție a Direcției de Asistență Socială a Municipiului Timișoara este prevăzută la art.8 alin.(1) lit.b) din H.G. nr.797/2017. 
5. Suplimentarea cu un post contractual de execuție a structurii Centrului de Recuperare pentru Copii cu Dizabilități. Se desființează un post vacant de asistent social și se înființează două posturi : un post medic specialist și un post fiziokinetoterapeut. 
Datorită dotărilor obținute prin Proiectului de reabilitare a Centrului de Recuperare pentru Copii cu Dizabilităţi „Podul Lung” centrul dispune de o sală cu bazin de înot pentru realizarea gimnasticii medicale – foarte benefică în recuperarea motorie a copiilor cu dizabilităţi, săli de kinetoterapie, electroterapie și psihomotricitate.
6. În cadrul Complexului pentru pentru Persoane Adulte cu Dizabilități se modifică denumirea structurii Compartiment de Îngrijire la Domiciliu prin Asistent Personal în Servicii la Domiciliu Destinate Persoanelor Adulte cu Dizabilități prin Asistent Personal din cadrul Complexului de Servicii pentru Persoane Adulte cu Dizabilități- tip serviciu social: Servicii de îngrijire la domiciu pentru persoane vârstnice, persoane cu dizabilități și persoane aflate în situație de dependență , cod Nomenclator 8810 ID IV –
Se înființează Unitatea de Îngrijire la Domiciu pentru Persoane Adulte cu Dizabilități în cadrul Complexului de Servicii pentru Persoane Adulte cu Dizabilități – 16 posturi contractuale de execuție (10 posturi îngrijitor la domiciliu, 2 posturi asistent social, un kinetoterapeut, un asistent medical, un psiholog și un inspector de specialitate) tip serviciu social: Servicii de îngrijire la domiciu pentru persoane vârstnice, persoane cu dizabilități și persoane aflate în situație de dependență, cod Nomenclator 8810 ID-I.
Serviciul va acorda ajutor persoanelor cu dizabilități din familie, pentru  realizarea activităţilor de bază şi instrumentale ale vieţii zilnice. 
- ajutor pentru activităţile de bază ale vieţii zilnice: igienă corporală, îmbrăcare şi dezbrăcare, igiena eliminărilor, hrănire şi hidratare, transfer şi mobilizare, deplasarea în interior, comunicare;
- ajutor pentru activităţi instrumentale ale vieţii zilnice: prepararea hranei sau livrarea acesteia, efectuarea de cumpărături, activităţi de menaj, însoţirea în mijloacele de transport, facilitarea deplasării în exterior, companie, activităţi de administrare şi gestionare a bunurilor, activităţi de petrecere a timpului liber.
Se înființează Managementul de Caz Persoane Adulte cu Dizabilități în cadrul Complexului de servicii pentru persoane adulte cu dizabilități – 7 posturi contractuale de execuție (4 posturi inspector de specialitate, 2 posturi asistent social și un referent).
In perioada: ianuarie-decembrie 2017 Pentru Comisia de incadrare in grad de handicap s-au intocmit 2.208 anchete sociale dintre care: 1186 anchete sociale de incadrare in grad de handicap,972 anchete sociale pentru revizuirea incadrarii in grad de handicap; 19 anchete sociale pentru admitere in centre rezidentiale; 31 anchete sociale solicitate de alte judete.
Se desființează Centrul de Asistență în Comunitate din cadrul Complexului de Servicii pentru Persoane Adulte cu Dizabilități – persoanele angajate pe aceste locuri de muncă vor fi repartizate pe alte locuri de muncă cu respectarea nivelului posturilor și a pregătirii profesionale.
7. Se suplimentează numărul de posturi la Complexul de Servicii pentru Persoane Vârstnice ”Sf. Arh. Mihail și Gavril”, cu 12 posturi contractuale de execuție, după cum urmează:
-Centrul de Zi pentru Bătrâni –se suplimentează cu 2 posturi contractuale, după cum urmează: kinetoterapeut principal care va avea următoarele atribuții - Evaluare, reevaluare, activități de kinetoterapie individuală și asistent medical cu următoarele atribuții -Monitorizare stare de sănătate a beneficiarilor din centru. 
-Compartimentul de Îngrijire la Domiciliu – Se suplimentează cu 10 posturi contractuale de execuție : 1 îngrijitor la domiciliu. 1 pshiolog, inspector de specialitate II, 1 asistent social, 5 referenți și 1 șofer. 
Suplimentarea posturilor este justificată și de înființarea activității de Teleasistență în cadrul Compartimentul de Îngrijire la Domiciliu, care presupune monitorizarea beneficiarilor de la distanță și respectiv de respectarea standardelor de cost privind îngrijirea la domiciliu a persoanelor vârstnice în conformitate cu H.G.978/2015 – Anexa 4.
8. Se suplimentează numărul de posturi la Centrul de Socializare și Petrecerea Timpului Liber –Clubul Pensionarilor cu 3 posturi contractuale de execuție: cu 1 educator, 1 asistent medical și 1 asistent social.
9. Se reorganizează Centrul de Incluziune Socială în Servicii de Asistență Comunitară-Centrul de Incluziune Socială și Relația cu Minoritățile. Propunem modificarea denumirii centrului din Centrul de Incluziune Socială în Servicii de Asistență Comunitară-Centrul de Incluziune Socială și Relația cu Minoritățile în conformitate cu prevederile H.G. nr.584/2016 pentru modificarea şi completarea Normelor metodologice de aplicare a prevederilor Legii nr. 197/2012 privind asigurarea calităţii în domeniul serviciilor sociale, aprobate prin Hotărârea Guvernului nr. 118/2014, şi a Hotărârii Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale și datorită transferului responsabilităților compartimentului de mediere socială. Se suplimentează cu 3 posturi contractuale de execuție- de mediator sanitar, mediator școlar și psiholog specialist.
10.  Se reorganizează Centrul de Primire în Regim de Urgență în Centrul de Suport pentru Situații de Urgență/Criză prin suplimentarea cu 11 posturi contractuale de execuție (7 educatori, un șofer, 1 asistent medical, 1 infirmiera,  1 inspector de specialitate) și transformarea celor 2 posturi de animatori socio-educativi în educatori principal M. Propunem modificarea denumirii centrului din Centrul de Primire în Regim de Urgență în Centrul de Suport pentru Situații de Urgență/Criză în conformitate cu prevederile H.G. nr.584/2016 pentru modificarea şi completarea Normelor metodologice de aplicare a prevederilor Legii nr. 197/2012 privind asigurarea calităţii în domeniul serviciilor sociale, aprobate prin Hotărârea Guvernului nr. 118/2014, şi a Hotărârii Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale.
Prin HCL nr. 472 din data de 20.12.2017, respectiv HCL 76 din data de 23.02.2018,                      Consiliul Local a aprobat bugetul  pentru achiziționarea a 12 containere sociale la capitolul de investiții.
11. Se înființează Centrul de Zi pentru Asistența Integrată a Adicțiilor – conform art.8   din Anexa nr.2 din H.G. nr.797/2017 – cu 8 posturi contractuale (7 posturi contractuale de execuție: 2 posturi asistent social, 2 posturi de psiholog, 2 posturi de educator și un post de asistent medical și un post de conducere-șef centru), tip serviciu social: centre de zi pentru asistența integrată a adicțiilor, cod Nomenclator 8899 CZ-AD-III. 
12. La Compartimentul Audit Public– se reduce o funcție publică de execuție - auditor vacant.
13. Se modifică denumirea Compartimentului Control Intern în Compartimentului Control Intern Managerial.
14. Se modifică denumirea Compartimentului Consiliere Cetățeni în Compartimentul Relații cu Publicul - și se suplimentează numărul de posturi cu un post contractual de execuție. Propunem modificarea denumirii din Compartiment Consiliere Cetățeni în Compartimentul Relații cu Publicul în conformitate cu H.G. 797/2017 Anexa 2 – art.11, alin.(1) lit.c). 
15. Se înființează Servicii de Management de Caz pentru Copil și Familie. Număr total de posturi 23 (17 funcții publice de execuție, 5 posturi contractuale de execuție  și un post funcție publică de conducere -șef serviciu). Acesta va avea în subordine trei componente coordonate de șef serviciu ( post nou înființat – funcție publică), : 
-Evaluare și Monitorizare Copil cu Dizabilități – Structură nou înființată care va avea în structură 9 posturi, 8 posturi funcții publice și un post contractual de execuție. Personalul este format din 5 posturi preluate din cadrul Compartimentului Monitorizare Centre de Asistență Socială desființat, iar 3 posturi sunt reduse de la Serviciul Beneficii Sociale și un post de la Serviciul Administrativ. Funcționarii publici din cadrul Compartimentul Monitorizare Centre de Asistență Socială/Serviciul Beneficii Sociale vor fi numiți în baza art.100 alin.d) din Legea nr.188/1999 privind Statutul Funcționarilor publici, actualizată. Activitatea se desfășoară în conformitate cu Ordinul 1985/1305/5805/2016 Art. 23 (1) Evaluarea socială se realizează de către Responsabil Caz Prevenire. În prezent la nivelul Municipiului Timișoara sunt înregistrați în grad de Handicap un număr de aprox. 800 copii și respectiv pentru un număr de  200 copii cu cerințe educaționale speciale în decursul anului 2017 s-au efectuat evaluări. 
-Prevenirea Separării Copilului de Familie - Structură nou înființat care va avea în structură 9 posturi funcții publice și un post personal contractual. Personalul este format din 7 posturi preluate din cadrul Compartimentului Monitorizare Centre de Asistență Socială, se suplimentează cu un post de psiholog și un post de consilier superior de la Serviciul Beneficii Sociale. Funcționarii publici din cadrul Compartimentul Monitorizare Centre de Asistență Socială/ Serviciul Beneficii Sociale vor fi numiți în baza art.100 alin.d) din Legea nr.188/1999 privind Statutul Funcționarilor publici, actualizată. Prin misiunea sa autoritatea publică locală prin serviciile sociale acordate de Direcție destinate protecției și promovării drepturilor copilului sunt cele de prevenire a separării copilului de părinții săi, precum și cele menite să îi sprijine pe aceștia în ceea ce privește creșterea și îngrijirea copiilor, inclusiv servicii de consiliere familială, organizate în condițiile legii, în conformitate cu H.G. 797/2017 art.8 alin.(6). 
-Compartimentul pentru Prevenirea și Combaterea Violenței Domestice - Structură nou înființată care va avea în structură 3 posturi personal contractual (2 posturi de psiholog și un post de asistent social) . în conformitate cu art.8 alin.(2) din H.G. 797/2017 : Serviciile sociale acordate de Direcție destinate prevenirii și combaterii violenței domestice pot fi: centre de primire în regim de urgență a victimelor violenței domestice, centre de recuperare pentru victimele violenței domestice, locuințe protejate, centre de consiliere pentru prevenirea și combaterea violenței domestice, centre pentru servicii de informare și sensibilizare a populației și centre de zi care au drept obiectiv reabilitarea și reinserția socială a acestora, prin asigurarea unor măsuri de educație, consiliere și mediere familială, precum și centre destinate agresorilor.
16. Serviciul Strategii Programe va avea în structură 17 posturi (1 post șef serviciu funcței publică, 11 posturi funcții publice de execuție și 5 posturi personal contractual de execuție) și va avea în subordine două componente coordonate de șef serviciu după cum urmează: Compartimentul Relația cu ONG și Compartimentul Monitorizare/Analiză Statistică.
-Se modifică denumirea Compartimentului Relația cu Societatea Civilă și alți Actori Sociali în Compartimentul Relația cu ONG – număr total de 6 posturi ( Se înființează 3 posturi funcții publice de execuție (2 posturi de consilier superior și un post de consilier asistent)și se desființează 2 posturi contractuale de execuție. Se înființează 3 posturi funcții publice, deoarece atribuțiile posturilor se încadrează în prevederile art.2 alin.(3) din Legea nr.188/1999 privind statutul Funcționarilor publici și anume: a) punerea în executare a legilor și a celorlalte acte normative; e) gestionarea resurselor umane și a resurselor financiare; Acest compartiment monitorizează fondurile alocate de autoritatea publică locală pentru subvenționarea activității ONG-urilor. În anul 2018 compartimentul gestionează un buget de 8.039.567,76 lei.
-Se înființează Compartimentul Monitorizare/Analiză Statistică, cu un număr total de 2 posturi  contractuale( 2 posturi inspector de specialitate). În conformitate cu prevederile art.10 alin.(2) lit.a) 1) Structura organizatorică cuprinde structura orientativă de personal și compartimentarea Direcției. (2) Compartimentarea Direcției poate fi următoarea: a) compartimentul monitorizare, analiză statistică, indicatori asistență socială și incluziune socială; Acest Compartiment va prelucra datele rezultate în urma cercetării nevoilor sociale în comunitate precum și va realiza bază de date cu beneficiarii.
17. Biroul Resurse Umane se reorganizează în Serviciul Resurse Umane și va avea un număr total de posturi -10 posturi (un post de conducere-șef serviciu – funcție publică și 8 posturi funcții publice de execuție și un post contractual de execuție) prin suplimentarea cu 2 posturi după cum urmează: 1 funcție publică de execuție și transformarea funcției publice vacante de Șef Birou în Șef Serviciu și un post contractual de execuție. Serviciul Resurse Umane va fi format din 8 posturi (un post șef serviciu – funcție publică și 7 posturi funcții publice de execuție) și va avea în subordine Compartimentul Sănătate și  Securitate în Muncă care are în componența un post contractual de execuție și un post funcție publică de execuție.
18. Se reduce numărul posturilor la Serviciul Beneficii Sociale – cu 4 posturi. 
Serviciul Beneficii Sociale va avea în componență 19 posturi( 1 post șef serviciu – funcției publică și 11 posturi funcții publice de execuție și 7 posturi personal contractual de execuție). Serviciul Beneficii Sociale va fi format din 12 posturi (un post șef serviciu – funcție publică și 11 posturi funcții publice de execuție) și va avea în subordine Compartimentul Plăți indemnizați/asistență personali care are în componența 7 posturi contractuale de execuție, compartiment nou înființat - (5 posturi inspector de specialitate, un post casier și un post referent). 
Sunt deservite în organigrama un număr de 750 posturi de asistenți personali care nu se regăsesc în Statul de Funcții al Direcției de Asistență Socială a Municipiului Timișoara
19. Se suplimentează numărul de posturi la Serviciul Achiziții Publice, cu o funcție publică de execuție (funcție publică consilier superior). Volumul de activitate a Serviciului de Achiziții Puclice din cadrul DAS Timisoara a crescut proporțional cu dezvoltarea numarului de centre/servicii din subordinea instituției și implicit cu creșterea numarului de beneficiari ai serviciilor sociale. Din perspectiva proceselor de achiziție publică, comparativ cu anul precedent, există o creștere atât a cantității produselor/serviciilor/lucrarilor solicitate prin referatele de necesitate, cât  și o creștere a valorilor estimate aferente a acestora. În consecință, spre deosebire de anul 2017, în conformitate cu dispozițiile Legii nr.98/2016 privind achizițiile publice și a H.G. nr. 395/2016 care reglementează normele metodologice de aplicare a Legii nr.98/2016, complexitatea procedurilor de achiziție publica a crescut iar acest aspect implică necesitatea unui personal cu calificare superioară și cu experiență, care să asigure buna funcționare a serviciului.
20. Se reduce numărul de posturi la  Serviciul Administrativ – cu 2 posturi contractuale de execuție. 


II. Modificarea Regulamentului de Organizare și Funcționare al Direcției de Asistență Socială a Municipiului Timișoara precum și aprobarea și modificarea Regulamentelor de Organizare și Funcționare ale serviciilor sociale furnizate.
În Regulamentului de Organizare și Funcționare al Direcției de Asistență Socială a Municipiului Timișoara se va completa:
-cu atribuțiile prevăzute în Anexa 2 din H.G. 797/2017 referitor la administratrea beneficiilor de asistență socială și a serviciilor de asistență socială.
- cu atribuțiile colegiului director prevăzute în Anexa 2 la art.15 alin.(5) din H.G. 797/2017.
- se modifică și se completează atribuțiile directorului general în conformitate cu art.16 din H.G. 797/2017.
- se modifică și se completează atribuțiile directorului general adjunct personal contractual.
- se completează cu atribuțiile directorului general adjunct funcție publică.
- Se introduc atribuții noi pentru Centrul de Zi pentru Copiii Străzii din cadrul Complexului de Servicii Sf. Nicolae.
- Se modifică numărul posturilor și se completează atribuțiile Centrului de Recuperare pentru Copii cu Dizabilități ”Podul Lung”.
- Se modifică atribuțiile și structura de personal Complexului de Servicii pentru Persoane Adulte cu Dizabilități pentru cele 3 componente din organigramă- Servicii la Domiciliu destinate persoanelor adulte cu dizabilități prin asistent personal, Unitate de îngrijire la domiciliu pentru persoane adulte cu dizabilități, Management de caz persoane adulte cu dizabilități.
- Se modifică atribuțiile și structura de personal a Complexului de Servicii pentru Persoane vârstnice Sf. Arh Mihail și Gavril.
- Se introduc atribuțiile și structura de personal al Centrului pentru Asistență Integrată a Adicțiilor.
- Se modifică structura de personal și se completează cu atribuții Centrul de Socializare și petrecere a timpului liber – Clubul Pensionarilor
- Se modifică atribuțiile și structura de personal pentru  Servicii de asistență comunitară -centrul de incluziune sociala si relatia cu minoritatile.
- Se modifică atribuțiile și structura de personal a Centrul de suport pentru situații de urgență/criză.
- Se modifică structura de personal și se completează cu atribuții Compartimentul Audit Intern.
- Se modifică structura de personal și denumirea Compartimentului Relații cu Publicul (fostul Compartimentul Consiliere Cetățeni).
- Se completează cu atribuțiile și structura de personal Servicii Management de Caz pentru Copil și Familie  cu trei componente – Evaluarea și monitorizarea copilului cu dizabilități, prevenirea separări copilului de familie și compartiment prevenirea și combaterea violenței domestice.
- Se modifică denumirea și se completează cu atribuții Compartimentul Control Intern Mangerial. 
- Se modifică și se completează atribuțiile și structura de personal din cadrul Serviciului Strategii Programe  -  Compartiment relația cu ONG și Compartiment Monitorizare/Analiză Statistica.
- Se modifică atribuțiile și structura de personal la Serviciul Resurse Umane.
- Se modifică atribuțiile la Serviciul Contabilitate Buget Finanțe.
- Se modifică atribuțiile și structura de personal la Serviciul Achiziții Publice.
- Se modifică atribuțiile și structura de personal la Serviciul Beneficii Sociale cu 2 componente – Compartiment plăți-indemnizații/asistență personali și Asistenți Personali
- Se modifică atribuțiile și structura de personal la Serviciul Administrativ.

III. Aprobarea regulamentelor serviciilor sociale furnizate
-Se aprobă Regulamentul de organizare şi funcţionare din cadrul Complexului de servicii pentru copii ”Sf. Nicolae”: a serviciului social „Centrul de zi pentru Copiii Străzii, cuprins în anexa nr. 4.1 care face parte integrantă din prezenta hotărâre.
-Se aprobă Regulamentul de organizare şi funcţionare a serviciului social “Centrul de Recuperare pentru Copii cu Dizabilități ”Podul Lung” cuprins în anexa nr. 5 care face parte integrantă din prezenta hotărâre.
-Se aprobă Regulamentele de organizare şi funcţionare din cadrul Complexului de Servicii pentru Persoane Adulte cu Dizabilități a serviciului social ”Servicii la domiciliu destinate persoanelor adulte cu dizabilități prin asistent personal”, precum și a serviciului social „Unitate de Îngrijire la Domiciliu pentru Persoane Adulte cu Dizabilități”, cuprinse în anexele nr.6.1 și 6.2 care fac parte integrantă din prezenta hotărâre. 
-Se aprobă Regulamentele de organizare şi funcţionare din cadrul  Complexului de servicii pentru persoane vârstnice ”Sf. Arh. Mihail și Gavril” a serviciului social: ”Centrul de Zi pentru Bătrâni”, precum și a serviciului social „Compartimentul de îngrijire la domiciliu” cuprinse în anexele nr. 7.1 și 7.2 care fac parte integrantă din prezenta hotărâre.
-Se aprobă Regulamentul de organizare şi funcţionare a serviciului social ”Centrul de Socializare și Petrecere a Timpului Liber Clubul Pensionarilor”, cuprins în anexa nr. 8 care face parte integrantă din prezenta hotărâre.
-Se aprobă Regulamentul de organizare şi funcţionare a serviciului social ” Centrul de Zi pentru Asistența Integrată a Adicțiilor”, cuprins în anexa nr. 9 care face parte integrantă din prezenta hotărâre.
-Se aprobă Regulamentul de organizare şi funcţionare a serviciului social ”Centrul de Incluziune Socială și Relația cu Minoritățile”, cuprins în anexa nr. 10 care face parte integrantă din prezenta hotărâre.
-Se aprobă Regulamentul de organizare şi funcţionare a serviciului social ”Centrul de Suport pentru Situații de Urgență/Criză”, cuprins în anexa nr. 11 care face parte integrantă din prezenta hotărâre.
Având în vedere avizul nr.25035/2018 al Agenției Naționale a Funcționarilor Publici;
Raportat la cele invocate, 
PROPUNEM:

Modificarea și aprobarea Organigramei, Statului de Funcții și Regulamentului de Organizare și Funcționare ale Direcției de Asistență Socială a Municipiului Timișoara, precum şi aprobarea regulamentelor de organizare și funcționare ale serviciilor sociale furnizate, conform anexelor la prezentul Raport de Specialitate, după cum urmează:
· Se modifica și se aproba Organigrama Direcţiei de Asistență Socială a Municipiului Timișoara,conform Anexei 1;
· Se modifica și se aproba Statul de Functii al Direcţiei de Asistență Socială a Municipiului Timișoara, conform Anexei 2.
· Se modifică și se aprobă Regulamentul de organizare şi funcţionare al Direcţiei de Asistență Socială a Municipiului Timișoara, cuprins în anexa nr. 3.1. care face parte integrantă din prezenta hotărâre.
- Se aprobă componența colegiului Director al Direcției de Asistență Socială a Municipiului Timișoara compus din : Viceprimarul de resort, Secretarul UAT, 2 Consilieri locali, Directorul General DAS, Directorul General Adjunct servicii sociale, Director general Adjunct economic-administrativ, șef serviciu benefici sociale, șef serviciu Strategii programe, Directorul Direcției Clădiri, Terenuri și Dotări Diverse și Directorul Directia Scoli, Spitale, Baze Sportive și Institutii Culturale - Compartimentul Scoli, președintele Serviciciului de Ajutor Maltez – Filiala Timișoara, președintele Federației Caritas a Diacezei,. Secretariatul Colegiului Director va fi asigurat de către o persoană din cadrul Compartimentului Relații cu Publicul, Asistență Juridică este asigurată de către un consilier juridic din cadrul Compartimentului Juridic, iar asistenta economică va fi asigurată de către un consilier din cadrul Serviciului Contabilitate-Buget-Finanțe, conform Anexei nr.3.2. care face parte integrantă din prezenta hotărâre;
· Se aprobă Regulamentul de organizare şi funcţionare din cadrul Complexului de Servicii pentru Copii ”Sf. Nicolae”: a serviciului social „Centrul de zi pentru Copiii Străzii, cuprins în anexa nr. 4.
· Se aprobă Regulamentul de organizare şi funcţionare a serviciului social “Centrul de Recuperare pentru Copii cu Dizabilități ”Podul Lung” cuprins în anexa nr. 5 .
· Se aprobă Regulamentele de organizare şi funcţionare din cadrul Complexului de Servicii pentru Persoane Adulte cu Dizabilități a serviciului social ”Servicii la domiciliu destinate persoanelor adulte cu dizabilități prin asistent personal”, precum și a serviciului social „Unitate de Îngrijire la Domiciliu pentru persoane adulte cu dizabilități”, cuprinse în anexele nr.6.1 și 6.2 .
·  Se aprobă Regulamentele de organizare şi funcţionare din cadrul  Complexului de Servicii pentru Persoane Vârstnice ”Sf. Arh. Mihail și Gavril” a serviciului social: ”Centrul de Zi pentru Bătrâni”, precum și a serviciului social „Compartimentul de îngrijire la domiciliu” cuprinse în anexele nr. 7.1 și 7.2.
· Se aprobă Regulamentul de organizare şi funcţionare a serviciului social ”Centrul de Socializare și Petrecere a Timpului Liber -Clubul Pensionarilor”, cuprins în anexa nr. 8 .
        - Se aprobă Regulamentul de organizare şi funcţionare a serviciului social ” Centrul de Zi pentru Asistența Integrată a Adicțiilor”, cuprins în anexa nr. 9.
         -Se aprobă Regulamentul de organizare şi funcţionare a serviciului social ”Centrul de Incluziune Socială și Relația cu Minoritățile”, cuprins în anexa nr. 10.
         -Se aprobă Regulamentul de organizare şi funcţionare a serviciului social ”Centrul de Suport pentru Situații de Urgență/Criză”, cuprins în anexa nr. 11.

DIRECTOR GENERAL,
jr.RODICA SURDUCAN


SERVICIUL STRATEGII PROGRAME,    SERVICIUL CONTABILITATE BUGET FINANȚE
                CODRUȚA DORINA  DARIDA                                       ELENA BĂDĂU


BIROUL RESURSE UMANE
MIHAI RODICA

*Sediu administrativ: Str. Ioan Plavoșin, Nr. 21 Tel: 0356/416050 Fax: 0356/416049 
Sediu social: Bulevardul Regele Carol I, nr.10 Tel/fax 0256/220583
e-mail: asistentasocialatm@gmail.com

